ועדת הכלכלה, כנסת 18, פרוטוקול מספר 963, 2012-10-21 09:00

יצחק וקנין: בוקר טוב.

יצחק וקנין: אני פותח את ישיבת ועדת הכלכלה.

יצחק וקנין: תקנות הטיס (מכוני בדק), התשע"ב-2012.

יצחק וקנין: יש בקשה לדיון מחדש ודיון מחדש בתקנה 46(ד) לתקנות (תקנה 46(ג) כפי שמוספרה בנוסח שהיה בפני הוועדה בתאריך 31.7.12) בנושא פטור מתשלום אגרת רישיון לבעל רישיון קיים להפעלת מכון בדק, המבקש לקבל רישיון חדש להפעלת מכון בדק לפי התקנות האמורות.

יצחק וקנין: מי מציג את העניין?

אבישי פדהצור: אדוני, בוקר טוב.

אבישי פדהצור: ברשותך, אציג את הרקע, ואחרי זה גם אקרא את ההסדר.

אבישי פדהצור: בדיון האחרון חתמנו את התיקון האחרון לתקנות המכונים.

אבישי פדהצור: תקנה 46 קובעת את הוראות המעבר.

אבישי פדהצור: זאת אומרת את ההתייחסות לשאר המעבר מהתקנות הישנות לתקנות החדשות, ובין היתר, הטלנו שם חובה על כל מי שבערב תחילת התקנות מחזיק ברישיון בדק, לפי התקנות הישנות, לקבל רישיון מחדש, לפי התקנות החדשות – בחינת ישן בפני חדש תוציא.

אבישי פדהצור: הסוגיה הזאת עוררה שאלה שברת"א התייחסו אליה, וגם אתם, מקרב הציבור, מה דינו של מי של מי שהחזיק ברישיון כאמור, לפי התקנות הישנות, ערב תחילת התקנות, שילם את האגרה, ועכשיו צריך לעבור רישוי מחדש.

אבישי פדהצור: לפי תקנות האגרות, הוא צריך לשלם אגרה על כל בקשה לרישיון.

אבישי פדהצור: עלתה השאלה האם מי שיבקש את הרישוי מחדש יצטרך שוב לשלם אגרה.

אבישי פדהצור: למשל, אתמול קיבלתי מרת"א רישיון – עכשיו אני מבקש רישיון מחדש, ואני משלם בשבוע פעמיים את האגרה.

יצחק וקנין: אני הערתי על כך בזמנו.

אבישי פדהצור: בהחלט, אדוני.

אבישי פדהצור: בעקבות ההערות שעלו כאן

אבישי פדהצור: גיבשנו תיקון ברוח זו; קיבלנו לכך את אישור שר האוצר, ואני אבקש, ברשות אדוני, לקרוא את מה שאנחנו מבקשים להכניס לתקנה.

יצחק וקנין: אני צריך לאשר את הבקשה מכיוון שזה דיון חדש.

יצחק וקנין: מי בעד הבקשה?

יצחק וקנין: מי נגד?

יצחק וקנין: בעד הבקשה – רוב

יצחק וקנין: נמנעים – אין

יצחק וקנין: הבקשה אושרה.

אבישי פדהצור: תודה, אדוני.

אבישי פדהצור: אנחנו מבקשים להכניס את התיקון בסיפה לתקנה 46(ד), והלשון תהיה כדלקמן: "בעל רישיון כאמור לא ישלם בעת הגשת הבקשה אגרה לפי תקנה 14(א) לתקנות הטיס (אגרות רישום, רישוי ותיעוד), התש"ע-2009 (להלן – תקנות האגרות), ובלבד שהגיש את הבקשה בתוך התקופה שהוא שילם בעדה אגרת חידוש לפי תקנה 16(א) לתקנות האגרות ושהבקשה מתייחסת לאותם הגדרים שהיו ברישיונו ערב הגשתה".

אבישי פדהצור: בתמצית: מי שיבקש לקבל את רישיונו מחדש תחת התקנות החדשות בבחינת – נקרא לזה "cut

לאה ורון: אותו הרישיון.

אבישי פדהצור: אותו הרישיון, עם אותם הגדרים, עם אותה רשימת יכולת.

אבישי פדהצור: אם הוא מבקש לקבל אותו מחדש מבחינת התקנה הוא לא יצטרך לשלם אגרה, ובלבד שהוא מבקש את זה בתוך תקופה שהוא שילם עבור אגרת חידוש.

אבישי פדהצור: לפי תקנות האגרות, יש שני סוגי אגרה שמשלמים מכוני בדק: אחד, בעת הגשת בקשת הרישיון וכל שנה בעת חידוש הרישיון.

אבישי פדהצור: מי שיבקש רישוי מחדש בתוך תקופה שהוא שילם בעד האגרה לא יהיה חייב גם באגרה בעד בקשת הרישיון.

אבישי פדהצור: זה ההסדר שאנחנו מבקשים להציע לוועדה.

יצחק וקנין: הערות?

יצחק וקנין: תודה.

יצחק וקנין: מי בעד?

יצחק וקנין: מי נגד?

יצחק וקנין: מי נמנע?

איתי עצמון: אני רק אציין שמכיוון שהתיקון בנושא האגרות לא היה בעת הדיון בוועדה ב-31 ביולי אנחנו נתקן גם את הפתיח לתקנות ונוסיף שם שבהתאם לחוק הטיס הראשי וגם בהתאם לחוק יסודות התקציב התיקון הוא גם בהסכמת שר האוצר.

אבישי פדהצור: בהחלט.

יצחק וקנין: תודה.

יצחק וקנין: הצבעה.

יצחק וקנין: בעד התיקון – רוב

יצחק וקנין: נמנעים – אין

יצחק וקנין: התקנה אושרה, כולל השינויים שהוצעו בה.

יצחק וקנין: אנחנו נמשיך מיד בדיון הבא.